b"\n_START_ARTICLE_\nProves d'acc\xc3\xa9s a la universitat\n_START_PARAGRAPH_\nLes Proves d'acc\xc3\xa9s a la universitat (PAU) d'Espanya s\xc3\xb3n una s\xc3\xa8rie d'ex\xc3\xa0mens que tenen per objectiu comprovar i valorar la maduresa acad\xc3\xa8mica dels estudiants i avaluar-ne els coneixements adquirits en el batxillerat. Antigament s'anomenaven tamb\xc3\xa9 proves d'aptitud per a l'acc\xc3\xa9s a la universitat (PAAU) i s\xc3\xb3n majorit\xc3\xa0riament conegudes pel nom de Selectivitat.\n_START_SECTION_\nEstructura de la prova\n_START_PARAGRAPH_\nLa prova d'acc\xc3\xa9s, per a cada estudiant, t\xc3\xa9 una durada de tres dies, amb un m\xc3\xa0xim de quatre hores i mitja di\xc3\xa0ries i consta de dues parts, una relativa a les mat\xc3\xa8ries comunes (amb les assignatures de catal\xc3\xa0, castell\xc3\xa0, llengua estrangera i hist\xc3\xb2ria) i l'altra a les mat\xc3\xa8ries de modalitat. Per a cada mat\xc3\xa8ria es proposa un exercici amb dues opcions de les quals l'estudiant n'ha d'escollir una._NEWLINE_La part obligat\xc3\xb2ria inclou les mat\xc3\xa8ries de lleng\xc3\xbces, un examen per escollir entre hist\xc3\xb2ria o filosofia i una mat\xc3\xa8ria optativa de modalitat. Per als alumnes que necessiten m\xc3\xa9s nota per entrar a la carrera escollida, es pot fer una part volunt\xc3\xa0ria amb dues assignatures de modalitat.\n_START_SECTION_\nAssignatures\n_START_PARAGRAPH_\nCom ja s'ha mencionat en la selectivitat es realitzen mat\xc3\xa8ries comunes i mat\xc3\xa8ries de modalitat les quals s'anomenen a continuaci\xc3\xb3."